**Մաուրո Խերման Կամորանեզի Սերրա** (իտալ.՝ Mauro Germán Camoranesi Serra, հոկտեմբերի 4, 1976(1976-10-04), Տանդիլ, Բուենոս Այրես, Արգենտինա), արգենտինացի ֆուտբոլիստ և մարզիչ, կիսապաշտպան։ 2006 թվականի աշխարհի չեմպիոն։

Կարիերա
-------

### Ակումբային

Մաուրոն միշտ եղել է «Ռիվեր Փլեյթի» մեծ երկրպագու, սակայն նա սկսել է խաղալ Ալդոսիվիի թիմում։ Ալդոսիվին գտնվում է Մար դել Պլատայում՝ իր հայրենի Թանդիլ քաղաքից 160 կմ հեռավորության վրա։

1995 թվականին տեղափոխվել է Մեքսիկա՝ պրոֆեսիոնալ կարիերան սկսելու «Սանտոս Լագունա» ակումբում։ 1996 թվականի մրցաշրջանի ընթացքում ակումբը հաղթել Է Մեքսիկայի առաջնությունում, Կամորանեզին 13 խաղում խփել է 1 գոլ։ Դա ակումբի համար առաջին չեմպիոնական տիտղոսն էր։

Հաջորդ տարի Մաուրոն տեղափոխվել է Ուրուգվայի «Մոնտեվիդեո Ուոնդերերս» ակումբ։ Չգտնելով իր տեղը թիմում՝ նա վերադարձել է հայրենիք։ «Բանֆիլդում» անցկացրած մեկ մրցաշրջանում Կամորանեզին մասնակցել է 38 խաղի և դարձել 16 գոլի հեղինակ։

Կամորոնեզին «Յուվենտուսի» կազմում
Հաջորդ երկու մրցաշրջանները Մաուրոն կրկին անցկացրել է Մեքսիկայում՝ «Կրուս Ազուլ» ակումբում։ Իր խաղով նա արժանացել է իտալական «Վերոնայի» ուշադրությանը։ «Վերոնայում» երկու մրցաշրջան անցկացնելուց հետո «Յուվենտուսը» ձեռք է բերել ֆուտբոլիստի իրավունքների 50 %-ը։ 2003 թվականի հունիսի 26-ին «Յուվեն» գնել է խաղացողի նկատմամբ իրավունքների մնացած մասը։

«Յուվենտուսի» հետ Կամորանեզին հաղթել է սկուդետտոն 2002/03 մրցաշրջանում, ինչպես նաև Իտալիայի սուպերգավաթը՝ 2002 և 2003 թվականներին։ Իտալական ֆուտբոլում տեղի ունեցած սկանդալից հետո նրա ապագայի մասին տարբեր խոսակցություններ են պտտվել։ Որպես տեղափոխության հիմնական տարբերակ նշվել են «Օլիմպիկ Լիոն», «Վալենսիա» և «Լիվերպուլ» ակումբները։ Սակայն Մաուրոն որոշել է մնալ՝ հայտարարելով, որ երջանիկ է «Յուվեում» և ոչ մի տեղ չի ցանկանում հեռանալ։

Մաուրոն հսկայական ներդրում է ունեցել «Յուվենտուսի» Բ սերիայից իտալական էլիտա վերադառնալու գործում

2010 թվականի օգոստոսի 31-ին պայմանագիր է կնքել գերմանական «Շտուտգարտ» ակումբի հետ 1 տարի ժամկետով՝ ևս մեկ մրցաշրջանով երկարաձգելու իրավունքով։ 2011 թվականի հունվարի 26-ին, ակումբի կազմում կես տարվա խաղից հետո, ակումբը խզել է պայմանագիրը Կամորանեզիի հետ։

2011 թվականի փետրվարի 2-ին ազատ գործակալի կարգավիճակով երկու տարվա պայմանագիր է կնքել արգենտինական «Լանուս» ակումբի հետ։ 2011 թվականի փետրվարի 14-ին նշել է իր նորամուտը «Լանուսի» կազմում Արգենտինայի առաջնության 1-ին տուրի Torneo Clausura-2011 տնային խաղում «Արսենալի» դեմ (82-րդ րոպեին դուրս է եկել հանդիպման առաջին գոլի հեղինակ Դիեգո Վալերիի փոխարեն)։

2012 թվականի հուլիսի 21-ին տեղափոխվել է Ավելյանեդի «Ռասինգ», որտեղ 2 տարի անց ավարտել է ֆուտբոլիստի կարիերան։

### Միջազգային

Կամորանեզին Իտալիայի հավաքականի կազմում
Չնայած Մաուրոն ծնվել է Արգենտինայում, նա իտալական ծագում ունի իր տատիկի և պապիկի կողմից, ովքեր իտալացի էին և գաղթել էին Արգենտինա։ Լուիջիի նախապապը ծնվել է 1877 թվականին Պոտենցա Պիչենա քաղաքում, իսկ մահացել է 1953 թվականին արգենտինական Վիլլա Միտրայում։ Արգենտինայի հավաքականի մարզիչները նրա նկատմամբ հետաքրքրություն չեն ցուցաբերել, ի տարբերություն Իտալիայի հավաքականի գլխավոր մարզիչ Ջովաննի Տրապատտոնիի։ 2003 թվականի փետրվարի 12-ին նշել է իր նորամուտը Պորտուգալիայի դեմ ընկերական խաղում, որը Իտալիան հաղթել է 1:0 հաշվով։ Ընդհանուր առմամբ, հավաքականի կազմում նա անցկացրել է 54 հանդիպում և դարձել 5 գոլի հեղինակ։ 2006 թվականի աշխարհի հաղթական առաջնությունում նա հիմնական կազմի խաղացող է եղել և ամբողջ մրցաշարն անցկացրել է բարձր մակարդակով։ Մաուրոն խաղացել է նաև 2004 թվականի Եվրոպայի առաջնությունում, որտեղ Իտալիան դուրս չի եկել խմբից։

Ձեռքբերումներ
-------------

### Թիմային

«Յուվենտուս»
* Իտալիայի չեմպիոն (3) - 2002/03, 2004/05, 2005/06
* Սերիա Բ-Ի չեմպիոն - 2006/07
* Իտալիայի Գավաթի խաղարկության եզրափակչի մասնակից - 2003/04
* Իտալիայի սուպերգավաթակիր (2) - 2002, 2003
* Չեմպիոնների լիգայի եզրափակչի մասնակից - 2002/03
* Ընդհանուր՝ 6 տիտղոս

Իտալիայի հավաքական
* Աշխարհի չեմպիոն - 2006

### Անձնական

* Իտալիայի տարվա ֆուտբոլիստ Guerin Sportivo]-ի վարկածով - 2008

### Պետական պարգևներ

* «Իտալիայի Հանրապետությանը մատուցած ծառայությունների համար» շքանշանի սպա (2006 թվականի դեկտեմբերի 12)
* Ոսկե շղթա սպորտային վաստակի համար (հոկտեմբերի 23, 2006)

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. ↑  "Каморанези подписал контракт со "Штутгартом"". Чемпионат.com. 31.08.2010. Արխիվացված է the original 2012 թ․ հունիսի 26-ին.
5. ↑  "«Штутгарт» расторг контракт с Каморанези". Sports.ru. 26.01.2011. Արխիվացված է the original 2012 թ․ հունիսի 26-ին.
6. ↑  "Каморанези подписал контракт с "Ланусом"". Чемпионат.com. 3.02.2011. Արխիվացված է the original 2012 թ․ հունիսի 26-ին.
7. ↑  "Lanús - Arsenal - 3:1" (in իսպաներեն). Asociación del Fútbol Argentino. 14.02.2011. Արխիվացված է the original 2012 թ․ փետրվարի 29-ին. Retrieved 2011 թ․ փետրվարի 14.
8. ↑  "Каморанези перешёл в «Расинг Авельянеда»". Արխիվացված from the original on 2014 թ․ մայիսի 4. Retrieved 2014 թ․ մայիսի 4.
9. ↑  "Мауро Каморанези завершил карьеру". Արխիվացված from the original on 2014 թ․ մայիսի 4. Retrieved 2014 թ․ մայիսի 4.

Արտաքին հղումներ
----------------

* Տեղեկություններ Մաուրո Կամորանեզիի մասին. կենսագրություն, կարիերա, գավաթներ և այլն

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · ESPNFC.com · eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Munzinger |

 |